als_Latn dik_Latn sag_Latn
Një kaos i vërtetë u shkaktua sot me derbin e kryeqytetit. Sfida e parashikuar për t'u luajtur në "Qemal Stafa" u anulua për shkak se impianti i futbollit në Tiranë nuk është ende gati dhe se tapeti i ri i shtruar nuk mund të priste supersfidën e madhe.
Pas anulimit Tirana dhe Partizani nisën bisedimet dhe të dyja klubet ranë dakord që kjo ndeshje të luhet më 12 Mars në "Qemal Stafa" ndërkohë që edhe FSHF ra dakord për këtë datë.
Nderkohe duhet të ishte dita e konferencës për shtyp e trajnerit të Tiranës Gugash Magani, që në vigjilje të derbit Tirana-Partizani ti përgjigjej pyetjeve të gazetarëve.
Megjithatë konferenca u zhvillua sipas programit me trajnerin Gugash Magani që sqaron se ekipi ishte i përgatitur për të luajtur rregullisht këtë sfidë.
"Na erdhi keq për lajmin që morëm por ekipi ishte i përgatitur për këtë ndeshje" Sfida do të luhet pas dy javësh, kohë në të cilën Tirana mund të ketë rikuperuar të pezulluarit dhe të dëmtuarit.
Megjithatë trajneri Magani bën të ditur se nuk ndjehet i favorizuar në këtë rast.
"Nuk mendojmë se jemi të favorizuar pasi për momentin jemi të përgatitur. Kemi një grup të mirë futbollistësh që mund të zëvendësojnë njëri-tjetrin".
Me shtyrjen e sfidës, Tirana dhe Partizani do të bëjnë pushim këtë fundjavë për të përgatitur sfidat e mesjavës së ardhshme të vlefshme për javën e 25-të, citon Supersport.
als_Latn als_Latn als_Latn als_Latn als_Latn als_Latn als_Latn als_Latn